Document ID: /roh_data/filtered/fineweb-2-filterrobots_roh.jsonl.gz/2731

La finala sajan els sa decidids da crear trais centers regiunals. Il motiv è ch’il parc saja fitg grond cun trais regiuns linguisticas. Perquai saja quai stà ina decisiun politica, era da reparter las plazzas.
Las funcziuns/tematicas èn repartidas sco suonda:
En in center (ad Olivone) vegn la scienza, in auter tracta il tema da la zona da coc, protecziun da la natira e label, ed il terz sa fatschenta cun il turissem, svilup regiunal e cultura. Nua che quests dus vegnan n'è betg anc decidì.
Avantatgs e dischavantatgs
Ils avantatgs da trais centers è ch’ins vegnia da lavurar pli intensiv en las regiuns differentas e ch’ins possia reparter meglier tematicas e funcziuns. In dals dischavantatgs po esser ch’i saja ina sfida da lavurar ensemen e dad esser trasora al current tgi che fetschia tge, uschia Rico Tuor.
Sper ils trais centers regiunals datti era biros d’infurmaziun per visitaders ed indigens e posts externs per il svilup regiunal. En tut èsi previs da stgaffir 18 plazzas.